AlexejDobrolubov/national_council_slovak_2010 huggingface dataset:
23. schôdza NR SR - 4.deň - A. dopoludnia
Dátum: 2024-11-29
Poslanec: Krajčí, Marek (SLOVENSKO)
Druh vystúpenia: Vystúpenie v rozprave

133. Pozmeňujúci a doplňujúci návrh poslanca Národnej rady Slovenskej republiky Igora Matoviča, Mareka Krajčího, Romana Mikulca a Júliusa Jakaba k vládnemu návrhu zákona o štátnom rozpočte na rok 2025, tlač 497. Vládny návrh zákona o štátnom rozpočte na rok 2025 sa mení a dopĺňa takto: 1. V prílohe č. 3 v kapitole Ministerstvo obrany SR sa suma výdavkov spolu "2 775 719 654” znižuje o sumu 587 000 000 eur, suma výdavkov spolu bez prostriedkov podľa § 17 ods. 4 zákona č. 523/2004 Z. z. a prostriedkov z rozpočtu EÚ a prostriedkov z plánu obnovy a odolnosti "2 775 673 034” sa znižuje o sumu 587 000 000 eur a suma kapitálových výdavkov (bez prostr. na spolufinancovanie) "1 017 336 536” sa znižuje o sumu 587 000 000 eur, v kapitole Všeobecná pokladničná správa sa suma výdavkov spolu "7 846 009 276” zvyšuje o sumu 587 000 000 eur a suma výdavkov spolu bez prostriedkov podľa § 17 ods. 4 zákona č. 523/2004 Z. z. a prostriedkov z rozpočtu EÚ a prostriedkov z plánu obnovy a odolnosti "7 846 009 276” sa zvyšuje o sumu 587 000 000 eur. 2. V prílohe č. 4 v kapitole 11 - Ministerstvo obrany SR sa suma výdavkov spolu za kapitolu "2 775 719 654” znižuje o sumu 587 000 000 eur a vypúšťa sa suma výdavkov na program 095 Rozvoj obrany "941 138 922” a suma výdavkov na program 096 Obrana "1 726 163 323”, a v kapitole 48 - Všeobecná pokladničná správa sa suma výdavkov spolu za kapitolu „7 846 009 276” zvyšuje o sumu 587 000 000 eur, suma výdavkov na program 0HW Organizácia Všeobecná pokladničná správa "6 188 050 618” sa zvyšuje o sumu 587 000 000 eur a za program "0HW0I0I - Rezerva vlády” sa vkladá nový program, ktorý znie: "0HW0103 - Rezerva na riešenie vplyvov legislatívnych zmien s obnovením pôvodnej výšky daňového bonusu a rodičovského dôchodku 587 000 000” . 3. V prílohe č. 6 sa za riadok Rezerva na riešenie negatívnych vplyvov vývoja rozpočtového hospodárenia vkladá nový riadok, ktorý znie: "Rezerva na riešenie vplyvov legislatívnych zmien s obnovením pôvodnej výšky daňového bonusu a rodičovského dôchodku 587 000 000”. Zmena rezervy sa premietne aj v riadku "Spolu” . Druhý pozmeňujúci návrh: Pozmeňujúci a doplňujúci návrh poslanca Národnej rady Slovenskej republiky Mareka Krajčího k vládnemu návrhu zákona o štátnom rozpočte na rok 2025, tlač 497. Vládny návrh zákona o štátnom rozpočte na rok 2025 sa mení takto: 1. V prílohe č. 4 v kapitole 48 - Všeobecná pokladničná správa sa za program "0HW0I0I - Rezerva vlády” sa vkladá nový program, ktorý znie: "0HW0103 - Rezerva na riešenie vplyvov legislatívnych zmien 71 781 120” 2. V prílohe č. 6 v riadku "Rezerva na riešenie negatívnych vplyvov vývoja rozpočtového hospodárenia” sa suma 421 485 700 znižuje o sumu 71 781120 eur a za riadok "Rezerva na riešenie negatívnych vplyvov vývoja rozpočtového hospodárenia” sa vkladá nový riadok, ktorý znie: "Rezerva na riešenie vplyvov legislatívnych zmien 71 781 120” Ďakujem, skončil som.
22. schôdza NR SR - 10.deň - B. popoludni
Dátum: 2024-11-06
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

56. Áno, ďakujem, Igor, za tvoje vystúpenie a ja musím stáť v tomto na strane tvojej. Ten prerozdeľovací mechanizmus je pravda, že ho máme veľmi, veľmi, by som povedal, zložitý a snaží sa byť čo najpresnejší, ale vo svojej podstate nikdy nemôže byť dokonalý. A tá nedokonalosť sa vždy prejaví v prospech alebo v neprospech toho, čo má najprestarnutejší kmeň. Keby sme tu mali takú situáciu, že všetky poisťovne by vznikli naraz, rozdelili by si rovnomerne všetkých obyvateľov a každá by mala rovnaký počet a podiel obyvateľstva, tak by sme mohli hovoriť o nejakej dokonalosti, ale to tie súkromné poisťovne veľmi dobre vedia, však ony si ten marketing aj cielili, špeciálne cielili na tých najzdravších ľudí, že práve v rámci toho, a to ony vracajú tej Všeobecnej poisťovni, áno, ony im vracajú, to znamená Všeobecná poisťovňa v konečnom dôsledku v prerozdeľovacom mechanizmu je príjemca zdrojov a tých zdrojov nikdy nedostane sto percent. Takže áno, je to tak, prerozdeľovací mechanizmus vo svojej podstate nemôže byť nikdy stopercentný a vždy je v neprospech toho, kto má najchorší kmeň. Je to, žiaľ. My sme vracali určité položky, ktoré znevýhodňovali VšZP. Ináč paradoxne my sme nepriniesli žiadne nóvum, ale my sme naozaj nadlimitné, nechcem, to je zložité, ale sme to len vracali, to, čo minulé predtým vlády zobrali, tak sme niekoľko miliónov takto pomohli všeobecke, aby sme tú nedokonalosť viac-menej trošku sanovali, nerobili sme nejaké strašné reformy, len sme sa snažili vrátiť to, čo si predtým tí súkromníci pred z tej vládnej moci vybojovali.
22. schôdza NR SR - 10.deň - B. popoludni
Dátum: 2024-11-06
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

48. No, ďakujem veľmi pekne za tento príspevok. Som veľmi rád, že ste sa dotkli tej položky viac ako jedna miliarda, ktorá je vo všeobecnej pokladničnej správe, o ktorej hovoríme, že nevieme, na čo bude použitá, napriek tomu táto vládna koalícia ide enormne zaťažiť všetkých občanov tejto krajiny, aby sa práve na túto jednu miliardu skladali. A samozrejme absolútne amorálne to hádžu na, ako na zodpovednosť na predchádzajúce vlády, že ony sú tomu na vine. No nie, tomu nie sú ony na vine, oni idú skasírovať ľudí tejto krajiny o viac ako jednu miliardu a my nevieme na čo. Čo sa týka toho navyšovania toho koeficientu, však bavili sme sa o tom aj my trošku včera, no pán minister týmto rozhodnutím, a teda aj teda poslanci, budú vylepšovať účtovné závierky poisťovní, teda v podstate optimalizovať ich hospodárstvo, hospodárenie a teda optimalizovať aj zisk súkromných zdravotných poisťovní. Nič proti zisku, nakoniec ony si môžu vygenerovať jedno percento zisku, tak sa to spravilo, tak okej, nech ho teda majú. Problém je, že ja sa obávam, že tam bude dostatočný keš v budúcom roku na to, žeby si mohli vyplatiť aj dividendy z nerozdeleného zisku, pokiaľ pán minister dobre nenastaví programovú vyhlášku, tak aby tieto peniaze nám zo zdravotníctva takýmto spôsobom neodtiekli. Ďakujem pekne.
35. schôdza NR SR - 10.deň - B. popoludní
Dátum: 2025-06-11
Poslanec: Kotlár, Peter 
Druh vystúpenia: Vystúpenie s faktickou poznámkou

Gašpar, Tibor, podpredseda NR SR Ďalší v poradí pán poslanec Kotlár. Kotlár, Peter, poslanec NR SR Ďakujem pekne, že takýto bod dostal priestor predtým, ako budem žiadať vládu, aby celá moja správa bola prednesená v Národnej rade v priebehu, predpokladám, že septembra. Divím sa vám, kolegovia, z jedného dôvodu. Niekoľkokrát som spomenul aj verejne, že keď som začal riešiť to, ako sa to manažovalo, tak som nepozeral na mená. Zobral som si nejaké výsledky, niečo, čo som dohľadal, niečo, čo som získal, niečo, čo mi doručili jednotlivé rezorty, a všetky mená som dal bokom, iba som pozeral fakty, ako to šlo krok za krokom. Musím povedať, že manažovanie ďalšej potencionálnej pandémie nie je až taký zložitý problém a naozaj pokiaľ by sme sa rozhodli, tak to vieme urobiť dobre, aj podľa metodiky zajaca alebo podľa predchádzajúcich metodík, aj podľa iných, ktoré sú dostupné, vedeli by sme sa vyvarovať niektorých chýb a toto vo finálnej správe, samozrejme, bude. To, čo ma viac vyrušuje, je to, že viete, ja som lekár s dvoma atestáciami a mal som ambulanciu so 7,5-tisícami pacientov. Pán poslanec Szalay, pani poslankyňa Cigániková, Peter Stachura a ostatní kolegovia, ak dovolíte, vy ten kontakt s tými pacientami máte veľmi malý. Ja som robil na traumatologickej klinike, kde som robil operačnú... ===== že, viete, ja som lekár s dvomi atestáciami a mal som ambulanciu so 7,5 tisícami pacientov. Pán poslanec Szalay, pani poslankyňa Cigániková, Peter Stachura a ostatní kolegovia, ak dovolíte, vy ten kontakt s tými pacientami máte veľmi malý. Ja som robil na traumatologickej klinike, kde som robil operačnú hotovosť. Ja viem, čo je to krv, viem, čo to je utrpenie a viem, čo je to pomôcť ľuďom. Môj záujem o to, prečo som sa venoval tejto téme, bol práve preto, pretože ma začali oslovovať ľudia, ktorí začali mať problémy po očkovaní. A preto aj túto veľkú tému dotiahnem do konca práve kvôli tomu, aby sme sa vyvarovali chýb neočkovať, pokiaľ to očkovanie je nebezpečné a neúčinné. Toľko k tejto téme. Ďakujem.
14. schôdza NR SR - 1.deň - A. dopoludnia
Dátum: 2024-05-15
Poslanec: Kotlár, Peter 
Druh vystúpenia: Vystúpenie s faktickou poznámkou

35. Vážená pani Jaurová, vážení prítomní anglosaskí pozorovatelia, dovoľte mi, aby som vás upozornil na jeden možno osobný a dôležitý fakt. Poznám ministerku lepšie, ako ktokoľvek z vás. Je to žena láskavá a empatická, ktorá sedí v tom najsprávnejšom kresle, právom a nevyhnutne. Teda to, čo nás, pretože ona, práve ona zastupuje to, čo nás odlišuje od prírody. Ak si pozriete definíciu kultúry, tak kultúra je to, čo nás odlišuje od prírody. A všetko, čo ona predstavuje, tak je presne to, v čo verím. Martina, vytrvaj tam. Tento zákon vyžaduje pravdepodobne a bude vyžadovať tvoju osobnú ochranu aj kvôli pozorovateľom, ktorí prišli, pretože mnohí budú musieť od dnešného dňa alebo zajtrajšieho zobrať do ruky lopaty a začať makať. Pani Jaurová, nezáviďte pani ministerke. Už dnes sa definitívne zapísala do histórie. Ďakujem. (Potlesk.)
35. schôdza NR SR - 11.deň - B. popoludní
Dátum: 2025-06-12
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

59. Ďakujem veľmi pekne pánovi podpredsedovi, že vystúpil k tejto správe, lebo ja si myslím, že je dôležité, aby počúval túto správu a bolo by dobré, aby počúval aj tú ďalšiu rozpravu. Pretože je predstaviteľom vládnej koalície, ktorá má dvojaký meter. A aj som to povedala už aj v predchádzajúcej časti k ostatným správam, tu je jednoducho jeden meter, ktorý sa týka našich ľudí a nášho príbehu a vymyslených trestných konaniach o tom, čo všetko obludné sa malo diať vo väzniciach, a potom je tu druhý meter, ktorý sa týka ostatných ľudí a skutočného zneužívania právomoci, ktoré je dokázané, kde už je aj právoplatný rozsudok o vine, a tam zrazu to zneužívanie právomoci policajta proste ako keby bolo bežná záležitosť. Ale to nie je žiadna bežná záležitosť. To sa skutočne udialo a je naozaj správne, že tu verejný ochranca práv na tu vystúpil a pýta sa. Pýta sa, čo robí polícia, aké systémové zmeny, aby sa takéto niečo neopakovalo. Na to sa pýta. A na to odpoveďou nie je, máme v zákone viacero nástrojov, donucovacích prostriedkov a k tomu máme ďalšie ustanovenia. Toto je absolútne jedno, či je to jedno ustanovenie, desať ustanovení, ale jednoducho máme tu systémový problém. A ak vládna koalícia nevidí systémový problém, no tak potom ani nebude robiť systémové riešenia. Preto tu vystupuje verejný ochranca práv, že je tu systémový problém. A ak si to neuznáme, tak je jasné, že táto vládna koalícia nechce robiť systémové zmeny, aby sa jednoducho takéto veci nediali. Pretože ak policajt zneužije svoju právomoc a namiesto toho, aby tu chránil verejný poriadok, tak vlastne využije tú svoju moc na to, aby tu niekto zomrel, no tak to je vážny problém, že nepochopil, že proste sú tu nejaké hranice. Na toto nás upozorňuje verejný ochranca práv, že toto proste zjavne v tom Policajnom zbore niekde nie je jasné a treba to zmeniť. Ďakujem.
35. schôdza NR SR - 11.deň - A. dopoludnia
Dátum: 2025-06-12
Poslanec: Kolíková, Mária (SaS)
Druh vystúpenia: Vystúpenie v rozprave

54. a tam ľudí, ktorí dohliadajú nad odsúdenými. Chcete, aby sa nemučilo vo väzniciach. Nemučí sa, samozrejme môže dôjsť k prešľapom, ale vy to tvrdíte, že sa mučí, a potom keď tu má fungovať preventívny mechanizmus, aby tam chodili ľudia a zisťovali, ako to je, tak na to nedáte dostatok peňazí. Tak potom ako to je? Na čom vám naozaj záleží? Na našej bezpečnosti vám nezáleží a ani na tom, aby riadne fungoval ten systém kontroly, vám nezáleží. Lebo takto to naozaj vyzerá. A ja som z toho skutočne pohoršená. Aj som na to apelovala ministra financií, som vystúpila v rozprave k záverečnému účtu. Ako sa stará o konsolidáciu verejných financií? Keď mu nevadí toto rozhadzovanie peňazí? A budem na to stále apelovať, lebo takto nevyzerá šetrenie na jednej strane a riadny chod štátu. Jednoducho keď vám záleží na nejakých veciach, je to pre vás priorita, lebo vy tvrdíte, že je priorita mať dobré podmienky vo väzniciach. Ja sa z toho teším a tiež to chcem. Ale potom to chcem vidieť, že to tak naozaj vyzerá. Lebo keď tie peniaze na ten preventívny mechanizmus nedáte, tak to znamená, že nemáte žiadny záujem na tom, aby sa to prostredie zmenilo a zlepšilo. A aby tu bola dôsledná kontrola, aby ten mechanizmus dobre fungoval. Ďakujem pekne.
35. schôdza NR SR - 11.deň - A. dopoludnia
Dátum: 2025-06-12
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

44. Ďakujem. Ja naozaj osobitne ako ministerka spravodlivosti som sa venovala programom a chcela som, aby sa čo najviac rozvinuli, ktoré sa týkajú vzťahu odsúdených s ich rodinou, osobitne s malými deťmi. Existuje k tomu množstvo programov v zahraničí a, bohužiaľ, na Slovensku sa nám mnohé z nich zatiaľ stále nepodarilo rozbehnúť. A osobitne to súvisí s tým, aké podmienky v tých väzniciach máme. Takže ak táto vláda vlastne teraz sa hlási k tomu, že chce tú restoratívnu justíciu, chce, aby tá justícia skutočne vyzerala inak, je dobré, aby k tomu robila konkrétne kroky, aby zmenila aj to, ako vyzerajú väznice. Pretože to, ako vyzerajú, bohužiaľ, vo veľkej miere má zodpovednosť práve najsilnejšia dnes vládnuca strana SMER, ktorá tu bola najdlhšie a mohla zmeniť to prostredie vo väzniciach, ale ho nezmenila. Začína ju to trápiť, keď jej blízki ľudia sa v tých väzniciach ocitli. Možno si môžeme povedať v tejto súvislosti, chvalabohu, začala si všímať väznice. Ale bolo by dobré, keby si ich nevšímala iba do času, kým to hrozilo jej blízkym, ale aby si ich všímala aj teraz, keď zmenila nastavenie trestnej politiky, že už im to až tak nehrozí. Pretože teraz by bolo dobré, aby sa naozaj ukázalo, že má záujem na tom, aby zmenila to prostredie vo väzniciach, skutočne tam dala finančné prostriedky a aby ľudia, ktorí sa v tých väzniciach ocitnú či vo výkone väzby, alebo vo výkone trestu, aby mali šancu cítiť, že proste spoločnosť sa k nim chce správať dôstojne, aj keď vykonávajú trest odňatia slobody alebo sú vo väzbe. Lebo zatiaľ nevidím, že by to táto vláda myslela vážne a naozaj k tomu robila kroky. Ďakujem.
35. schôdza NR SR - 9.deň - B. popoludní
Dátum: 2025-06-10
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

66. Ďakujem veľmi pekne, pán poslanec, za toto posledné vystúpenie, lebo to posledné vystúpenie je o tom, že keď sa rozprávame o Ukrajine, o vojne na Ukrajine, tak je to o našich hodnotách. Je to presne tak. Tá zahraničnopolitická orientácia Slovenska, či sa chceme vidieť v Európskej únii, alebo sa chceme vidieť v Rusku, tak toto dnes nastoľuje dnešná vládna koalícia, že naša budúcnosť má by Rusko, a to tiež treba jasne čítať. Na jednej strane ničenie demokracie a na druhej strane smerovanie do Ruska. Lebo to nie je len o tom, že idem na oslavy do Ruska, ale vidíme, že tá propaganda Ruska sa tu prejavuje v aktivitách jednotlivých vládnych predstaviteľov a je to veľmi znepokojujúce. Lebo tak potom nech to, nech to na rovinu povedia, že už im demokracia teda naozaj nevoní. Nevoní im Európska únia. Tak sa tu potom nehrajme, tak si to potom ako na rovinu povedzme, že kde chceme patriť. My chceme patriť do Európskej únie a chceme byť súčasťou Severoatlantického paktu, lebo v ňom vidíme naše bezpečie a našu ochranu. A ak Ukrajina sa o to chcela uchádzať a Rusko na ňu za toto zaútočilo, tak toto by sme mali vedieť spoločne odsúdiť. A keď už nevieme odsúdiť ani útoky na civilné terče, na detské ihriská v Rusku, tak potom je otázka, či sa tu vlastne vieme vôbec ešte na niečom s vládnou koalíciou zhodnúť. Ďakujem pekne.
35. schôdza NR SR - 9.deň - B. popoludní
Dátum: 2025-06-10
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

60. Ďakujem veľmi pekne, vážení, vážení kolegovia. Asi v tom je to príznačné, že sa tu vzájomne rozprávame zase iba v rámci opozície a vzájomne prízvukujeme, ako je dôležité vysporiadať sa s minulosťou a ako dôležité sú aj takéto momenty, vedieť sa zastať správnej strany a jasne to pomenovať. Ja si dovolím z toho iba zhrnúť, že toto je asi veľký problém, ktorý máme zatiaľ na Slovensku, že my sme sa stále nevysporiadali s tým, čo sa tu udialo na začiatku II. svetovej vojny a akú rolu v tom zohralo Slovensko, akú rolu v tom zohral prezident Tiso, s tým sme sa jednoducho nevysporiadali. A zjavne možno aj toto je nejaký biľag, ktorý nás ďalej nesie a nevieme zaujať jasný postoj ani teraz, pretože s týmto zjavne asi v Poľsku nemajú problém, že vedia, akú rolu zohralo aj Sovietsky zväz v tom čase a vedia rozlíšiť momenty, ktoré na začiatku Sovietsky zväz ich nakoniec okupoval a popravil viacerých hodnostárov, a toto určite nikdy Poľsko nezabudne. A my sa pozeráme na tú II. svetovú vojnu, ako keby sme si chceli zobrať iba nejakú časť. Tú, ktorú oslavujeme a boli sme na strane víťazov, ale ako keby sme nechceli si zobrať z tej II. svetovej vojny tú smutnú časť. Bohužiaľ, tých, tej smutnej časti dejín a tú odsúdiť, a pamätať si, že toto už nechceme, aby sa zopakovalo. Možno toto je problém, s ktorým sme sa doteraz stále nevyrovnali a vlastne sa aj neospravedlnili časti obyvateľstva, ktorých sme jednoducho poslali na popravu do koncentračných táborov do Poľska. To s tým sa stále ešte ako krajina nevysporiadali. Ďakujem.
35. schôdza NR SR - 9.deň - B. popoludní
Dátum: 2025-06-10
Poslanec: Kolíková, Mária (SaS)
Druh vystúpenia: Vystúpenie v rozprave

vymazať 6. Ďakujem veľmi pekne. Ja si len na záver dovolím zopakovať, že preto aby sme dôverovali súdom a mali jednoducho dôveru v to, že aj v trestnom konaní je to v rukách súdu, aby tu rozhodovali o tom, či niekto je, alebo nie je vinný a rozhodovali o treste, tak je namieste jednoducho tento priestor súdom nechať. A výkonnej moci dávať len ten priestor, že môže dávať námietky, môže dávať priestor na to, aby sa možno zopakovalo nejaké preskúmanie a posúdenie, ale nemali by sme určite výkonnej moci nechávať priestor, aby prepúšťala osoby, ktoré sú právoplatne odsúdené na slobodu. Ďakujem pekne.
35. schôdza NR SR - 8.deň - A. dopoludnia
Dátum: 2025-06-06
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

57. Ďakujem veľmi pekne za faktické poznámky. A budem na ne reagovať. A naozaj ďakujem veľmi pekne za ne, lebo treba sa rozprávať. Po prvé, už tu bolo povedané niekoľkokrát, že napriek výstrelkom Igora Matoviča, ktoré my sme v strane Slobody a Solidarity nepodporovali, tak táto vláda počas pandémie jednoducho lepšie hospodárila ako vaša. Vy idete raz takým rýchlym dlhom. To sa jednoducho deje. Takže zbytočne tu rozprávate. V tomto pán poslanec Jakab vám dal naozaj veľmi pekný účet. Čo sa týka Humenného, Humenné si zaslúži dôstojný súd. Ja som ho zaradila, aby sa toto riešilo, žiadne rozhodnutia som v tom neurobila, boli k tomu len alternatívy. Ďalší ministri v tom postupovali ďalej. Aké je rozhodnutie na konci dňa, môžete sa opýtať aj vášho ministra spravodlivosti a treba sa ho aj opýtať, prečo budovu Mestského súdu Bratislava III a IV kúpil za niekoľko miliónov drahšie, ako mohol kúpiť hneď, keď nastúpil, ako mu to odovzdala pani ministerka Dubovcová, lebo kúpil tú istú budovu, ktorá už prešla riadnym výberom, len si nechal ešte ďalší rok, aby ho stratil, a potom, samozrejme, nestíha plán obnovy, a potom si ju kúpil za niekoľko miliónov drahšie, osem miliónov, ak sa nemýlim. To tiež sa ho asi treba opýtať. A prečo nestíha? Lebo všetko ste blokovali, čo sa týka reformy, tak potom samozrejmé, že ste nechceli ani čerpať tie peniaze z plánu obnovy. Ako neuveriteľne ste premrhali príležitosť pomôcť justícii, neuveriteľne. A k tým dátam a k tomu chaosu. Viete, pani poslankyňa, keď zrušíte analytické centrum, ktoré ukazovalo, že reforma mala zmysel, prieťahy v konaní sa znižujú, no tak potom ťažko vám minister spravodlivosti teraz tie dáta dá, lebo ich nechce vám dať. Lebo vedel, že reforma bola správna cesta... (Prerušenie vystúpenia časomerom.)
39. schôdza NR SR - 3.deň - B. popoludní
Dátum: 2025-09-11
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

Ďakujem za slovo. Pán pred, pán minister, chcem vás upozorniť, že Tibor Gašpar váš koaličný kolega chce skracovať čas za takéto zbytočné vystúpenia ako ste teraz predviedli. Ja som ani raz nespomenul žiadnu pôdu. Ja som vás upozornil na to, že sa tu porušuje zákon, že im dávate zo štátneho 200 miliónov, a že, a že na vás apelujem ako na podpredsedu vlády. Ja evidujem to, že vy ste zastavili alebo teda respektíve, že hodnotíte alebo prebieha proces hodnotenia dopadov na životné prostredie. Ale ja na vás apelujem, pán minister Taraba, ako na podpredsedu vlády, pretože tu nejde len o to, že vy ste im ešte nedali povolenie alebo respektíve hodnotenie dopadov na životné prostredie, ale tu ide o to, že oni už majú vydané stavebné povolenie. A teraz vám prečítam z toho stavebného povolenia, lebo ono je zverejnené, že načo ho dostali. Neni to na zemné práce. To áno, to dostali tiež, ale oni dostali stavebné povolenie na halu, ktorá má, v ktorej sa majú vyrábať batérie. Na výrobu, na halu, kde sa má vyrábať hliníkové fólia opracovať. Na sklad NMP, to znamená, tie znečisťujúce látky. Mimochodom tie látky, ktoré normu prešvihli oproti nášmu zákonu. To, to je ďalšie porušenie zákona, ktorý je v tom projekte. Na vrátnice tri, na ďalšie sklady, na, proste jednoducho stavebné objekty, ktoré sa týkajú tej prvej fázy baterkárni. Od začiatku upozorňujem, že v tomto procese tu mieša investor spolu s MH Invest-om, ktoré je pod pani Sakovou, ktorá je za to hlavne zodpovedná, hrušky s jablkami. A dala do projektu priemyselného parku baterkáreň, kde prešvihli normy a nevedia sa odvtedy z toho vykrútiť. Päť zákonov je tam už porušených priamo v tých projektoch, ktoré odovzdali. Ja na vás neapelujem, pán minister ako na ministra životného prostredia, ktorý ešte len hodnotí toto, ale ako na podpredsedu vlády, ktorý tam sedí a hlasuje o všetkých veciach a pozeráš sa na to, ako ideš firme, ktorá porušila minimálne päť zákonov, dotácia 200 miliónov na niečo, čo má ľuďom škodiť. Keď to hodnotenie dokon...(Prerušenie vystúpenia časomerom.)
39. schôdza NR SR - 3.deň - B. popoludní
Dátum: 2025-09-11
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

Pán minister, tak také celkom dojemné mi to prišlo, ako ste hovorili o tom, že chcete nechať ľudí, aby sa mohli vyjadriť a zapojiť a ako chcete, aby oni dostali priestor a aby teda sa mohli k tým veterným turbínam, elektrárňam postaviť čelom. Jednu vec vám chcem pripomenúť. Baterkáreň v Šuranoch. Vy ju posudzujete, ale tam sa dejú veľmi čarovné, magické, zaujímavé veci. Tá baterkáreň má byť postavená bez toho, a už dostala povolenie na to, aby ju postavili, že by ste vôbec akýmkoľvek spôsobom posúdili dopad na životné prostredie a zdravie ľudí. Akýmkoľvek spôsobom posúdili, vy sám ste to povedali. Chcem vás na to upozorniť, lebo vy nie ste len minister životného prostredia, ale ste aj podpredseda vlády, ktorý v čase konsolidácie dal tomu investorovi viac ako 200 miliónov štátnu pomoc. A teraz k tomu, ako chcete, aby teda ľudia sa vedeli vyjadriť napríklad k tým veterným parkom, tak tá baterkáreň má viacero projektov. Predstavte si, že ona má spĺňať to, že by mala dodržiavať zákon teda 128/2015, to znamená, že prevencia proti závažným priemyselným haváriám. Pri tom prvom projekte mala 20-gigawatthodinovú kapacitu a zaradil ju do kategórie, že netreba ju, netreba to vyhodnocovať. Ani do kategórie nespadol ten podnik. To znamená, úplne mimo kontrol sa má ocitnúť. Teraz prišiel, technická správa s jednogigawatthodinovým obsahom, teda toho, čo sa bude vyrábať, a už spadol do A-čka. No ale 40 GWh sa má postaviť. Keby tam bolo ďalšie písmeno E, je tam písmeno B, tak by im to tam malo spadnúť. Ale keby tam bolo aj F, tak to tam spadne. Nedodržiavajú sa tu zákony. Tí ľudia nemajú šancu sa dovolať zákona, pretože ten investor to tam porušuje. Päť zákonov minimálne. Podal som na prokuratúru podnet, riešte to, prosím.